PASLAUGŲ PIRKIMO-PARDAVIMO SUTARTIS Nr. As- ______ (5.44 E)
SPECIALIOSIOS SĄLYGOS
Du tūkstančiai dvidešimt ketvirtųjų metų ______ mėnesio _______ diena
Marijampolės savivaldybės administracija, juridinio asmens kodas 188769113, kurios registruota buveinė yra J. Basanavičiaus a. 1, Marijampolė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Nerijaus Mašalaičio, veikiančio pagal įstaigos nuostatus (toliau – Pirkėjas), ir
(Paslaugų teikėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Paslaugų teikėjas), (jei tai ūkio subjektų grupė – atitinkami duomenys apie kiekvieną partnerį)
[bookmark: _Toc348679424]toliau kartu šioje paslaugų viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarė šią paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. SUTARTIES OBJEKTAS

0. Sutarties objektas – Varnupių piliakalnio viešosios infrastruktūros plėtros projektinių pasiūlymų, techninio darbo projekto ir statinio projekto vykdymo priežiūros paslaugos (toliau – Paslaugos).
0. Paslaugas sudaro: projektinių pasiūlymų parengimo paslaugos, techninio darbo projekto parengimo paslaugos, statinio projekto vykdymo priežiūros paslaugos ir kitos paslaugos, susijusios su projektavimo paslaugomis, išvardintos Sutarties 2 priede „Techninė specifikacija“.
0. Paslaugos turi būti teikiamos laiku ir kokybiškai, vadovaujantis Sutarties 2 priedu „Techninė specifikacija“ (toliau – Techninė specifikacija) ir Sutarties 1 priedu „Pasiūlymas“ (toliau – Pasiūlymas), teisės aktų ir šios Sutarties sąlygų reikalavimais.

1. [bookmark: _Toc348679425]SUTARTIES GALIOJIMAS, VYKDYMO PRADŽIA, TRUKMĖ IR TERMINAI

0. Sutartis įsigalioja, kai sutartį pasirašo abi Šalys ir kai per 10 (dešimt) darbo dienų nuo Sutarties pasirašymo dienos pateikia Pirkėjui tinkamą Sutarties įvykdymo užtikrinimą ir galioja, kol Pirkėjas nuperka paslaugų už pradinės sutarties vertę, bet ne ilgiau kaip 37 (trisdešimt septyni) mėn. arba kol Šalys sutaria ją nutraukti, arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar Sutartyje nustatytais atvejais.
0. [bookmark: _Hlk182923639]Sutarties galiojimo terminą sudaro: 6 (šeši) mėnesiai techninio darbo projekto parengimas, įskaitant projektinių pasiūlymų parengimą, būtinų tyrimų atlikimą, prisijungimo sąlygų gavimą ir kitas susijusias paslaugas, 30 (trisdešimt) mėnesių statinio projekto vykdymo priežiūros paslaugų terminas, 30 (trisdešimt) k. d. apmokėjimo už suteiktas terminas.

1. SUTARTIES KAINA (KAINODAROS TAISYKLĖS) IR MOKĖJIMO SĄLYGOS

3.1. [bookmark: _Toc348679426]Pradinės sutarties vertė –________Eur be PVM.
3.2. Šiai Sutarčiai taikoma fiksuotos kainos kainodara.
3.3. Sutarties kaina – ________ EUR be PVM, ________ EUR PVM, ________ EUR su PVM . Šią kainą sudaro:
3.3.1. Varnupių piliakalnio viešosios infrastruktūros plėtros būtinų tyrimų atlikimo ir paraiškų prisijungimo sąlygoms ir specialiems reikalavimams gauti reikalingų dokumentų rengimo paslaugos ________ EUR be PVM, ________ EUR PVM, ________ EUR su PVM;
3.3.2. Varnupių piliakalnio viešosios infrastruktūros plėtros projektinių pasiūlymų ir techninio darbo projekto parengimo paslaugos ________ EUR be PVM, ________ EUR PVM, ________ EUR su PVM;
3.3.3. Varnupių piliakalnio viešosios infrastruktūros plėtros statinio projekto vykdymo priežiūros paslaugos ________ EUR be PVM, ________ EUR PVM, ________ EUR su PVM;
3.4. Paslaugų kaina nurodyta Sutarties 1 priede („Pasiūlymo forma“).
3.5. Į Paslaugų kainą įskaičiuotos visos su Paslaugų teikimu susijusios išlaidos ir visos kitos, Paslaugų teikėjui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos. Jei kai kurios Paslaugos ar mokesčiai (išskyrus PVM) nėra įvertinti (įtraukti į kainą), laikoma, kad jie bus atliekami, suteikiami neatlygintinai, skaičiuojami iš Paslaugų teikėjo lėšų. Paslaugų teikėjas neturi teisės reikalauti padengti jokių išlaidų, viršijančių paslaugų kainą (be PVM) ir PVM.
3.6. Paslaugoms taikomas PVM apskaičiuojamas ir mokamas pagal galiojančius teisės aktus. Paslaugoms taikomo PVM tarifo dydžio perskaičiavimas (peržiūra):
3.6.1. bet kuriuo Sutarties galiojimo momentu Paslaugoms taikomas PVM turi būti perskaičiuojamas, kai teisės aktais pakeičiamas Paslaugoms taikomo PVM tarifo dydis;
3.6.2. PVM pokyčio dydis yra proporcingas PVM tarifo pokyčio dydžiui. Šio punkto nuostata taikoma tik tada, kai PVM tarifas keičiasi (didėja arba mažėja) dėl teisės aktų pasikeitimo ir netaikoma, jei PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan., – tokius galimus pokyčius Paslaugų teikėjas turi įvertinti teikdamas pasiūlymą ir tokiu atveju PVM nebus keičiamas.
3.7. Bet kuri Sutarties Šalis Sutarties galiojimo metu turi teisę inicijuoti Sutartyje numatytos kainos perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu ūkio subjektams suteiktų paslaugų kainų indeksas „Inžinerijos veikla ir su ja susijusios techninės konsultacijos" kainų pokytis (k), apskaičiuotas kaip nustatyta Sutarties 3.9 punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros (https://osp.stat.gov.lt/) paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
3.8. Šalys privalo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą pradinės Sutarties vertę.
3.9. Perskaičiuotoji kaina taikoma tai projekto daliai, kuri yra įgyvendinama po to, kai Šalys sudaro susitarimą dėl įkainių perskaičiavimo.
3.10. Nauja kaina apskaičiuojama pagal formulę:
, kur
a – kaina (Eur be PVM)) (jei ji jau buvo perskaičiuota, tai po paskutinio perskaičiavimo).
a1 – perskaičiuota (pakeista) kaina (Eur be PVM)
k – pagal ūkio subjektams suteiktų paslaugų kainų indeksą apskaičiuotas „Inžinerijos veikla ir su ja susijusios techninės konsultacijos" kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas kainų indeksas „Inžinerijos veikla ir su ja susijusios techninės konsultacijos"
Indpradžia – laikotarpio pradžios datos (mėnesio) kainų indeksas „Inžinerijos veikla ir su ja susijusios techninės konsultacijos"
Pirmojo perskaičiavimo atveju laikotarpio pradžia (mėnuo) yra Sutarties įsigaliojimo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
3.11. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
3.12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
3.13. Dėl Paslaugų kainos (be PVM) ir (ar) Paslaugoms taikomo PVM perskaičiavimo suinteresuota Šalis kreipiasi į kitą Šalį raštu. Perskaičiuojama kaina (be PVM) ir (ar) perskaičiuojamas PVM įforminamas Šalių rašytiniu susitarimu. Perskaičiuota Paslaugų kaina taikoma tik toms Paslaugoms, kurios bus teikiamos po Šalių pasirašyto susitarimo įsigaliojimo dienos. Perskaičiuotas PVM taikomas nuo teisės akto, kuriuo nustatytas naujas PVM, įsigaliojimo dienos. Atlikus Paslaugų kainos perskaičiavimą pagal Sutartyje nurodytas peržiūros sąlygas ir vadovaujantis Kainodaros taisyklių nustatymo metodikos, patvirtintos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 191 punkte numatyta tvarka, atitinkamai patikslinami (didėja arba mažėja) Sutarties 3.4 punkte nurodytų kainų be PVM dydžiai ir, esant poreikiui, patikslinama (didėja arba mažėja) pradinės Sutarties vertė.
3.14. Už Paslaugas avansinis mokėjimas nenumatytas.
3.15. Vykdant Sutartį, sąskaitos faktūros Pirkėjui teikiamos tik elektroniniu būdu:
3.15.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Teikėjo pasirinktomis priemonėmis.
3.15.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.
3.15.3. Pirkėjas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
3.16. Mokėjimai atliekami eurais ir už Paslaugas atsiskaitoma mokėjimo pavedimu tokia tvarka:
3.16.1. Pirkėjas už paslaugas Paslaugų teikėjui sumoka per 30 (trisdešimt) dienų nuo Paslaugų teikėjo Paslaugų atlikimo akto apie suteiktas Paslaugas, suteiktų Paslaugų priėmimo–perdavimo akto ir sąskaitos faktūros už suteiktas Paslaugas pateikimo Pirkėjui dienos. Paslaugos priimamos pagal Paslaugų atlikimo aktą iki kito mėnesio 10 d. Pirkėjas per 5 (penkias) darbo dienas nuo aktų apie suteiktas Paslaugas gavimo dienos priima Paslaugas ir pasirašo, jei visos Paslaugos atitinka Sutartyje nustatytus reikalavimus ir yra įvykdyti kiti Sutartyje nustatyti Paslaugų teikėjo įsipareigojimai, arba nepasirašo pateiktų aktų, tuo pačiu terminu grąžindamas juos Paslaugų teikėjui, ir nurodo grąžinimo motyvus, pastabas dėl netinkamo Paslaugų atlikimo bei priemones, kurių Paslaugų teikėjas privalo imtis, kad suteiktų Paslaugų priėmimo-perdavimo aktas būtų pasirašytas.
3.16.2. Pirkėjas sumoka Paslaugų teikėjui už faktiškai suteiktas paslaugas pagal Pasiūlyme nurodytą Paslaugų teikimo kainą. Suteiktų Paslaugų rezultatas laikomas priimtu, jeigu Pirkėjo atstovas, atsakingas už Sutarties vykdymą, pasirašo suteiktų Paslaugų priėmimo–perdavimo aktą.
3.16.3. Už statinio projekto vykdymo priežiūros paslaugas Pirkėjas apmoka Paslaugų teikėjui proporcingai pagal statybos rangos darbų įvykdymą atsiskaitomuoju laikotarpiu.
3.16.4. Galutinis Paslaugų priėmimo-perdavimo aktas turi būti pateiktas per 30 d. nuo galutinio statybos rangos darbų priėmimo-perdavimo akto pasirašymo dienos.
3.16.5. Pirkėjas už suteiktas Paslaugas Paslaugų teikėjui atsiskaito mokėjimo pavedimu į Paslaugų teikėjo nurodytą banko sąskaitą: sąskaitos Nr. (nurodyti sąskaitos numerį);(nurodyti banko pavadinimą) bankas; banko kodas (nurodyti banko kodą). Apmokėjimas laikomas įvykdytu, kai pinigai patenka į Paslaugų teikėjo šiame punkte nurodytą sąskaitą.

4. SUTARTIES ĮVYKDYMO UŽTIKRINIMAS

4. Sutartis įsigalioja, kai Paslaugų teikėjas pateikia Sutarties įvykdymo užtikrinimą patvirtinančius dokumentus. Sutarties įvykdymo užtikrinimas pateikiamas Sutarties valiuta ar kita Užsakovui priimtina laisvai konvertuojama valiuta.
4. Sutarties įvykdymas užtikrinamas banko garantija arba draudimo bendrovės laidavimu. Pasirašius Sutartį, Paslaugų teikėjas ne vėliau kaip per 10 (dešimt) darbo dienų nuo Sutarties pasirašymo dienos Užsakovui pateikia Lietuvos Respublikoje ar užsienyje registruoto banko garantiją arba draudimo bendrovės laidavimo raštą (pateikiant jį su tinkamai patvirtinta laidavimo draudimo liudijimo kopija ir apmokėjimą patvirtinančiu dokumentu ar kitu lygiaverčiu dokumentu). Į banko garantijos arba draudimo bendrovės laidavimo tekstą turi būti įtraukta nuostata, kad Šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose. Sutarties įvykdymo užtikrinimo vertė: 1 000,00 EUR. Nustatytu terminu nepateikus Lietuvos Respublikoje ar užsienyje registruoto banko garantijos arba draudimo bendrovės laidavimo rašto laikoma, kad Paslaugų teikėjas atsisakė sudaryti Sutartį.
4. Banko garantijos arba draudimo bendrovės laidavimo galiojimo terminas privalo būti ne trumpesnis kaip 30 (trisdešimt) kalendorinių dienų po galutinio Paslaugų atlikimo akto dienos. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas gali raštu pareikalauti Paslaugų teikėjo per 14 (keturiolika) dienų pateikti naują Sutarties įvykdymo užtikrinimą, tokiomis pačiomis sąlygomis, kaip ir ankstesnysis, o šio reikalavimo neįvykdžius – nutraukti Sutartį.
4. Sutarčiai galiojant ilgiau kaip vienerius metus, Paslaugų teikėjo pateikiamas Sutarties įvykdymo užtikrinimo dokumentas gali galioti trumpiau nei iki 30 (trisdešimt) kalendorinių dienų po Sutartyje numatyto vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Šiuo atveju paskutinio Sutarties įvykdymo užtikrinimo dokumento galiojimo pratęsimo terminas turi būti lygus 4.3 punkte nurodytam terminui. Šiame punkte nurodyta tvarka Paslaugų teikėjui nepratęsus Sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Sutarties įvykdymo užtikrinime nurodytą sumą.
4. Užsakovui gavus informacijos, jog banko išduota garantija arba draudimo bendrovės laidavimas nebeatitinka Sutartyje keliamų reikalavimų, Paslaugų teikėjas įsipareigoja per 14 (keturiolika) kalendorinių dienų nuo Užsakovo reikalavimo pateikti banko garantiją arba draudimo bendrovės laidavimą atitinkantį Sutarties reikalavimus.
4. Užsakovas gali pasinaudoti Sutarties įvykdymo užtikrinimu esant bet kuriai iš žemiau nurodytų aplinkybių:
5. Paslaugų teikėjas nevykdo savo įsipareigojimų pagal Sutartį;
5. Paslaugų teikėjas laiku nevykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
5. jei dėl bet kokių Paslaugų teikėjo veiksmų ar neveikimo Užsakovas patyrė nuostolius (įskaitant, bet neapsiribojant papildomomis išlaidomis ar kitais tiesioginiais nuostoliais).
4. Sutarties įvykdymo užtikrinimas yra skirtas visų Paslaugų teikėjo sutartinių įsipareigojimų įvykdymui užtikrinti.
4. Jei Sutartis yra nutraukiama dėl bet kokios priežasties, Sutarties įvykdymo užtikrinimas gali būti panaudotas bet kokiai iš Paslaugų teikėjo Užsakovui priklausančiai pinigų sumai susigrąžinti, o garantas dėl jokios priežasties negali užvilkinti mokėjimo pagal jį arba prieštarauti.
4. Užsakovas turi teisę atmesti Sutarties įvykdymo užtikrinimą, gavęs informaciją, kad Sutarties įvykdymą užtikrinantis asmuo tapo nemokus ar neįvykdė įsipareigojimų kitiems ūkio subjektams, ar netinkamai juos vykdė.

5. ŠALIŲ ATSAKOMYBĖ

5.1. Neatlikus apmokėjimo nustatytais terminais, Paslaugų teikėjo pareikalavimu Pirkėjas privalo sumokėti Paslaugų teikėjui už kiekvieną uždelstą dieną 0,02 (dviejų šimtųjų) % delspinigių nuo laiku neapmokėtos sumos už kiekvieną uždelstą dieną.
5.2. Jei Paslaugų teikėjas dėl savo kaltės neatlieka Paslaugų nustatytu terminu, Pirkėjas privalo be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 (dviejų šimtųjų) % dydžio delspinigius nuo neatliktų Paslaugų kainos už kiekvieną termino praleidimo dieną, neviršijant 10 (dešimt) % bendros Sutarties kainos.
5.3. Jei Sutarties vykdymo laikotarpiu sertifikato, nurodyto Sutarties bendrųjų sąlygų 3.1.10. punkte, galiojimo terminas (laikotarpis) pasibaigs ir Tiekėjui nepratęsus jo galiojimo termino (laikotarpis) Tiekėjas moka Pirkėjui 1000,00 Eur baudą. Bauda gali būti išskaičiuojama iš Paslaugų teikėjui mokėtinos sumos. Baudos už Sutarties pažeidimus netaikomos pažeidimams, kuomet pažeidimo pagrindu pasinaudojama Sutarties įvykdymo užtikrinimu (jei reikalaujama). Maksimali bendra Šalies atsakomybė yra 10 % nuo Pradinės sutarties vertės arba Sutarties kainos (be PVM), atsižvelgiant į tai, kuri yra didesnė.
5.4. Jei apskaičiuoti delspinigiai viršija 10 (dešimt) % bendros Sutarties kainos, Pirkėjas gali, prieš tai raštu įspėjęs Paslaugų teikėją:
5.4.1. išskaičiuoti delspinigių sumą iš Paslaugų teikėjui mokėtinų sumų;
5.4.2. nutraukti Sutartį.
5.5. Pirkėjui pageidaujant, Paslaugų teikėjas privalo detalizuoti informaciją, pateikiamą Akte ir pažymoje.
5.6. Paslaugų teikimo trūkumus ar defektus Paslaugų teikėjas pašalina savo jėgomis ir lėšomis.

6. SUBTEIKĖJAI IR JŲ KEITIMO TVARKA

6.1. Paslaugų teikėjas Sutarčiai vykdyti pasitelkia Subteikėją(us) – nurodyti (juridinio asmens pavadinimas, įmonės kodas, buveinės adresas, atliekamų Paslaugų pavadinimas) (toliau – Subteikėjas).
6.2. Subteikėjų pasitelkimas nekeičia Paslaugų teikėjo atsakomybės dėl tinkamo Sutarties įvykdymo. Paslaugų teikėjas prisiima atsakomybę už Subteikėjų veiklą vykdant Sutartį ir atsako už sutartinių prievolių neįvykdymą ar netinkamą įvykdymą.
6.3. Sutarties vykdymo metu Paslaugų teikėjas gali inicijuoti Subteikėjo, nurodyto Sutartyje, pakeitimą/atsisakymą, pateikti Pirkėjui raštišką prašymą keisti/atsisakyti Subteikėją ir keičiamo Subteikėjo kvalifikaciją pagrindžiančius dokumentus.
6.4. Keičiamas Subteikėjas privalo būti ne žemesnės kvalifikacijos, kaip Subteikėjas, nurodytas Sutartyje.
6.5. Gavęs prašymą pakeisti/atsisakyti Subteikėją, Pirkėjas įvertina keičiamo Subteikėjo/Paslaugų teikėjo kvalifikaciją įrodančius dokumentus ir apie priimtą sprendimą Paslaugų teikėjui praneša raštu ne vėliau kaip per 10 (dešimt) darbo dienų, pateikia sutikimą pakeisti Subteikėją kitu Subteikėju arba jo atsisakyti, nei nurodyta Sutartyje, arba išdėsto nesutikimo keisti/atsisakyti Subteikėją motyvus.
6.6. Šalims tarpusavyje susitarus dėl Subteikėjo keitimo/atsisakymo, šie keitimai/atsisakymai įforminami raštišku susitarimu, kuris yra neatskiriama Sutarties dalis. Subteikėjo keitimas/atsisakymas nelaikomas Sutarties sąlygų keitimu.
6.7. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
6.8. Subteikėjai turi teisę pasinaudoti tiesioginio atsiskaitymo galimybe, raštu pateikdami prašymą Pirkėjui. Tuo tikslu Pirkėjas privalo ne vėliau kaip per 3 darbo dienas nuo Subteikėjų sąrašo arba pakeisto Subteikėjų sąrašo gavimo informuoti Subteikėjus, nurodytus Subteikėjų sąraše, apie tokią tiesioginio atsiskaitymo galimybę pagal trišalio susitarimo su Subteikėju sąlygas, pateiktas priede Nr. 3., ir pateikti Subteikėjams priedą Nr. 3. 
6.9. Tuo atveju, kai Subteikėjas išreiškia norą pasinaudoti tiesioginio atsiskaitymo galimybe, Pirkėjas ir Paslaugų teikėjas privalo sudaryti su Subteikėju trišalį susitarimą pagal priede Nr. 3. pateiktą trišalio susitarimo su Subteikėju formą.

1. SUSIRAŠINĖJIMAS

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais ar kitais adresais, kuriuos nurodė viena Šalis, pateikdama pranešimą:

	
	Pirkėjas
	Paslaugų teikėjas

	Vardas Pavardė
	Lilija Bradaitienė
	 

	Adresas
	Basanavičiaus a. 1, Marijampolė
	 

	Telefonas
	+370 343 90 080,
	 

	El. paštas
	lilija.bradaitiene@marijampole.lt
	 


7.2. Jei pasikeičia Šalies adresas ir kiti duomenys, tokia Šalis turi informuoti kitą Šalį pranešdama ne vėliau, kaip prieš 20 (dvidešimt) dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

8. KITOS NUOSTATOS

8.1. Šią Sutartį sudaro Sutarties specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jos priedų nuostatoms.
8.2. Vykdydamos Sutartį Šalys įsipareigoja asmens duomenų tvarkymą vykdyti teisėtai laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
8.3. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties Šalių rekvizitai, asmenų, atsakingų už Sutarties vykdymą, pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.
8.4. Sutartis keičiama vadovaujantis Lietuvos Respublikos viešųjų pirkimų įstatymo 89 straipsnio nuostatomis.
8.5. Vykdydamos šią Sutartį Šalys vadovaujasi Sutarties sąlygomis, Lietuvos Respublikos įstatymais ir kitais Lietuvos Respublikoje galiojančiais teisės aktais. 
8.6. Pirkėjo vadovo sprendimu paskirtas asmuo, atsakingas už Sutarties vykdymą: Lilija Bradaitienė, Aplinkotvarkos ir infrastruktūros skyriaus vyriausioji specialistė, J. Basanavičiaus a. 1, LT-68307 Marijampolė, arba tel. (+370 343) 90 080, el. paštas lilija.bradaitiene@marijampole.lt.
8.7. Sutarties Šalys pareiškia, kad perskaitė Sutartį, suprato jos turinį, padarinius ir ją pasirašė kaip dokumentą, atitinkantį jų valią ir tikslus.
8.8. Sutarties Bendrųjų sąlygų 12 skyrius „Darbo valandos ir atostogos“ – netaikomas.
8.9. Sutarties specialiųjų sąlygų priedai:
8.9.1. 1 priedas „Pasiūlymo forma“;
8.9.2. 2 priedas „Techninė specifikacija“;
8.9.3. 3 priedas „Trišalio susitarimo su subteikėju forma“.

Pirkėjo vardu			Paslaugų teikėjo vardu
	Marijampolės savivaldybės administracija
J. Basanavičiaus a. 1, Marijampolė
Įstaigos kodas 188769113
A.S. LT68 7044 0600 0207 5838
AB SEB bankas
Banko kodas 70440
Tel. +370 343 90 062
El. p. marijampole@administracija.lt

Marijampolės savivaldybės
administracijos direktorius

Nerijus Mašalaitis

	
	Tiekėjo pavadinimas
Adresas
Juridinio asmens kodas
PVM mokėtojo kodas
Banko sąskaitos Nr.
Bankas
Banko kodas
Tel. Nr.
El. p.

Atstovo pareigos

Atstovo vardas, pavardė





PASLAUGŲ PIRKIMO SUTARTIS
Bendrosios SĄLYGOS

1. Pagrindinės Sutarties sąvokos

1.1. Pirkėjas – Lietuvos Respublikos Viešųjų pirkimų įstatyme nurodyta Perkančioji organizacija, perkanti Sutarties specialiosiose sąlygose nurodytas Paslaugas iš Paslaugų teikėjo.
1.2. Sutarties kaina – suma, kurią Pirkėjas pagal Sutartį turi sumokėti Paslaugų teikėjui už perkamas Paslaugas, įskaitant visas išlaidas ir mokesčius.
1.3. Paslaugų teikėjas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, teikianti Paslaugas pagal šią Sutartį.
1.4. Kainodaros taisyklės – pirkimo dokumentuose ir Sutartyje nustatoma kaina ar Sutarties kainos apskaičiavimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.
2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
2.3. Sutarties trukmė ir kiti terminai yra skaičiuojami kalendorinėmis dienomis, jei Sutartyje nenurodyta kitaip.

3. Paslaugų teikėjo teisės ir pareigos

3.1. Paslaugų teikėjas įsipareigoja:
3.1.1. teikti Paslaugas Pirkėjui pagal Sutartį ir Pirkėjo pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
3.1.2. visu Sutarties vykdymo laikotarpiu tinkamam Paslaugų atlikimui turėti (galėti pasitelkti) pakankamą kiekį techniškai tvarkingos technikos;
3.1.3. nedelsdamas raštu informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;
3.1.4. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;
3.1.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
3.1.6. per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;
3.1.7. nenaudoti Pirkėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
3.1.8. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;
3.1.9. Pirkėjui raštu paprašius grąžinti visus iš Pirkėjo gautus, Sutarčiai vykdyti reikalingus dokumentus;
3.1.10. teikdamas paslaugas taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais. 
3.1.11. techniniame darbo projekte naudojamoms medžiagoms taikyti Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija) XIII skyriuje nurodytus reikalavimus;
3.2. įsipareigoja pataisyti projektą pagal ekspertizės pastabas per protingą terminą, bet ne ilgiau, kaip per 20 dienų.
3.3. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas.
3.4. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
3.5. Paslaugų teikėjas turi teisę gauti Paslaugų kainą su sąlyga, kad jis tinkamai vykdo šią Sutartį.
3.6. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

4. Pirkėjo teisės ir pareigos

4.1. Pirkėjas įsipareigoja Paslaugų teikėjui sudaryti visas sąlygas, suteikti informaciją ar dokumentus, būtinus Paslaugoms teikti.
4.2. Pirkėjas įsipareigoja laiku mokėti Sutarties kainą už tinkamai suteiktas Paslaugas pagal šios Sutarties sąlygas. Neatlikus apmokėjimo Sutarties nustatytais terminais, Pirkėjui taikoma Sutarties specialiųjų sąlygų 5.1 punkte nustatyta atsakomybė.
4.3. Pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina (kainodaros taisyklės)

5.1. Sutarties įkainiai arba kainodaros taisyklės nustatytos Sutarties specialiosiose sąlygose.
5.2. Į Sutarties įkainius turi būti įskaičiuota Paslaugų kaina, visos išlaidos ir mokesčiai. Paslaugų teikėjas į Sutarties įkainius privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:
5.2.1. visas su dokumentų, kurių reikalauja Pirkėjas, rengimu ir pateikimu susijusias išlaidas;
5.2.2. aprūpinimo įrankiais, reikalingais Paslaugoms atlikti, išlaidas.

6. Sutarties įvykdymo užtikrinimas

6.1. Sutarties specialiosiose sąlygose nurodytu terminu Paslaugų teikėjas pateikia Sutarties įvykdymo užtikrinimą. Jei Paslaugų teikėjas per šį laikotarpį Sutarties įvykdymo užtikrinimo nepateikia, laikoma, kad Paslaugų teikėjas atsisakė sudaryti Sutartį.
6.2. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Paslaugų teikėjui dėl jo kaltės pažeidus Sutartį.
6.3. Prieš pateikdamas Sutarties įvykdymo užtikrinimą, Paslaugų teikėjas gali prašyti Pirkėjo patvirtinti, kad Paslaugų teikėjo siūlomą Sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Paslaugų teikėjui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.
6.4. Sutarties įvykdymo užtikrinimas turi galioti visą Sutarties vykdymo laikotarpį.
6.5. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Pirkėjas gali raštu pareikalauti Paslaugų teikėjo per 10 (dešimt) dienų pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Paslaugų teikėjas nepateikia naujo užtikrinimo, Pirkėjas turi teisę nutraukti Sutartį.
6.6. Jei Paslaugų teikėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą sumą ar jos dalį priklausomai nuo neįvykdytos Sutarties dalies vertės, kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Paslaugų teikėją, nurodydamas, dėl kokio pažeidimo pateikia šį reikalavimą.
6.7. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos, Paslaugų teikėjui pateikus raštišką prašymą. Tais atvejais, kai Sutarties įvykdymo užtikrinimui pasirenkama banko garantija ir sutartiniai įsipareigojimai yra visiškai įvykdyti, tačiau garantijoje nustatytas garantijos terminas dar nėra pasibaigęs, Pirkėjas grąžina bankui garantinio rašto originalą su prierašu, patvirtintu įgalioto asmens parašu bei antspaudu, arba praneša lydraščiu, kad Pirkėjas atsisako savo teisių pagal garantinį raštą, arba kad Paslaugų teikėjas įvykdė savo įsipareigojimus ir Pirkėjas jam neturi pretenzijų.

7. Šalių atsakomybė

7.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
7.2. Delspinigių dydis ir jų mokėjimo sąlygos nustatytos Sutarties specialiosiose sąlygose.
7.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

8. Nenugalimos jėgos aplinkybės (force majeure)

8.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
8.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

9. Intelektinės ir pramoninės nuosavybės teisės

9.1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Pirkėjo nuosavybė.
9.2. Jei Sutartyje nenustatyta kitaip, Paslaugų teikėjas garantuoja nuostolių atlyginimą Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

10. Šalių pareiškimai ir garantijos

10.1. Kiekviena iš Šalių pareiškia ir garantuoja kitai Šaliai, kad:
10.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
10.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;
10.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
10.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

11. Konfidencialumo įsipareigojimai

11.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Paslaugų teikėją atskleidimas, jei Paslaugų teikėjas pažeidžia Paslaugų atlikimo terminus.

12. Darbo valandos ir atostogos

12.1. Paslaugų teikėjo darbuotojų, kurie atlieka Paslaugas, darbo dienos ir valandos vykdant Sutartį yra derinamos su Pirkėju ir nustatomos pagal Paslaugų teikėjo valstybės įstatymus ir kitus teisės aktus bei pagal Paslaugų specifiką.
12.2. Paslaugų teikėjo darbuotojų, kurie atlieka Paslaugas, metinių atostogų laikas Sutarties vykdymo laikotarpiu derinamas su Pirkėju.

13. Sutarties galiojimas

13.1. Sutarties galiojimo terminas nustatytas Sutarties specialiosiose sąlygose.
13.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
13.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

14. Sutarties pakeitimai

14.1. Sutarties sąlygos Sutarties galiojimo laikotarpiu keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.
14.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo ir jeigu reikia teisės aktų nustatyta tvarka gavus Viešųjų pirkimų tarnybos sutikimą keisti Sutarties sąlygas, šie keitimai įforminami susitarimu, kuris yra Sutarties neatskiriama dalis.

15. Sutarties pažeidimas

15.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
15.2. Vienai Sutarties Šaliai pažeidus Sutartį, nukentėjusioji Šalis turi teisę:
15.2.1. reikalauti kitos Šalies vykdyti sutartinius įsipareigojimus;
15.2.2. reikalauti atlyginti nuostolius;
15.2.3. reikalauti sumokėti Sutarties specialiosiose sąlygose nustatytus delspinigius;
15.2.4. pasinaudoti Sutarties įvykdymo užtikrinimu (jei taikoma);
15.2.5. nutraukti Sutartį;
15.2.6. taikyti kitus Lietuvos Respublikos teisės aktų nustatytus teisių gynimo būdus.
15.3. Sutarties esminiu pažeidimu bus laikoma:
15.3.1. jeigu Paslaugų teikėjas nesuteikia paslaugų per Techninėje specifikacijoje nurodytus terminus ir papildomą nustatytą laiką, per kurį skaičiuojami delspinigiai už vėlavimą;
15.3.2. Paslaugų teikėjas be Pirkėjo žinios pasitelkia sutarčiai vykdyti naują subteikėją;
15.3.3. ir kitais Lietuvos Respublikos Civilinio kodekso 6.217 str. 2 dalyje numatytais atvejais.

16. Sutarties vykdymo sustabdymas

16.1. Esant svarbioms aplinkybėms, Pirkėjas turi teisę sustabdyti Paslaugų ar kurios nors jų dalies teikimą. Svarbiomis aplinkybėmis bus laikoma: trečiųjų šalių įtaka, sustabdytas finansavimas arba trūksta finansavimo, būtinas papildomas laikas įvykdyti papildomų paslaugų viešąjį pirkimą, bet koks uždelsimas ar sutrikimas dėl atliekamo Sutarties pakeitimo, kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris pirkėjas ar tiekėjas.
16.2. [bookmark: _Hlk94705672]Kai dėl esminių klaidų ar pažeidimų Sutartis tampa negaliojančia, Pirkėjas stabdo Sutarties vykdymą. Jei minėtos klaidos ar pažeidimai vyksta dėl Paslaugų teikėjo kaltės, Pirkėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Paslaugų teikėjui ir pasinaudoti Sutarties įvykdymo užtikrinimu (jei taikoma).
16.3. Sutarties vykdymas stabdomas, kad būtų galima patikrinti, ar iš tikrųjų buvo padarytos esminės klaidos ar pažeidimai. Jei įtarimai nepasitvirtina, Sutartis vėl pradedama vykdyti.
16.4. Sutartinių įsipareigojimų, kurių vykdymas buvo sustabdytas, vykdymo terminas turi būti pratęsiamas ne tam laikotarpiui, kiek trunka sutartinių įsipareigojimų vykdymo sustabdymas, o laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal sutartį buvo likęs tiekėjo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas. Sutartinių įsipareigojimų vykdymo sustabdymas įforminimas Pirkėjo raštu ir apie tai informuojamas Tiekėjas.
16.5. Sutartinių įsipareigojimų (jų dalies) vykdymas gali būti sustabdytas 1 (vieną) kartą, tačiau ne ilgiau kaip 6 (šešis) mėn. per visą sutarties vykdymo laikotarpį.
16.6. Tais atvejais, kai aplinkybės, dėl kurių sutartinių įsipareigojimų (jų dalies) vykdymas buvo sustabdytas, dar nėra išnykusios, o sutarties sustabdymas trunka ilgiau nei sutartyje nustatytas galimas maksimalus sutartinių įsipareigojimų vykdymo sustabdymo terminas, sutarties šalys, vadovaudamosi sutartyje įtvirtintais sutarties nutraukimo atvejais ir tvarka, privalo nutraukti sutartį.

17. Sutarties nutraukimas

17.1. Sutartis prieš terminą gali būti nutraukta:
0. raštišku Šalių susitarimu;
0. vienašališku Pirkėjo sprendimu, jeigu Paslaugų teikėjas nevykdo ar vykdo netinkamai savo prisiimtus, šioje Sutartyje numatytus, įsipareigojimus ir tai yra esminis Sutarties pažeidimas;
0. vienašališku Paslaugų teikėjo sprendimu, jei Pirkėjas vykdo netinkamai savo prisiimtus, šioje Sutartyje numatytus, įsipareigojimus ir tai yra esminis Sutarties pažeidimas;
0. Pirkėjas turi teisę vienašališkai nutraukti Sutartį, jeigu Paslaugų teikėjas bankrutuoja arba nepajėgia vykdyti sutartinių įsipareigojimų ir Pirkėjui pareikalavus, nepateikia patikimų įrodymų dėl įmanomo šių įsipareigojimų vykdymo ateityje;
0. Pirkėjas gali vienašališkai nutraukti Sutartį, jeigu Sutarties keitimo galiojimo laikotarpiu ji buvo pakeista pažeidžiant Lietuvos Respublikos viešųjų pirkimų įstatymo 89 straipsnio nuostatas;
0. jei paaiškėja, kad Paslaugų teikėjas turėjo būti pašalintas iš pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį, Pirkėjas vienašališku sprendimu gali nutraukti Sutartį;
0. vienašališku Pirkėjo sprendimu, jeigu paaiškėja, kad su Paslaugų teikėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
0. vienašališku Pirkėjo sprendimu, jeigu paaiškėja Lietuvos Respublikos viešųjų pirkimų įstatymo 45 straipsnio 21 dalyje nurodytos aplinkybės.
17.2. Vienašališką sprendimą dėl Sutarties nutraukimo galima priimti tik raštu informavus apie tai kitą Sutarties Šalį ne vėliau kaip prieš 14 (keturiolika) kalendorinių dienų.
17.3. Jei Sutartis nutraukiama dėl Paslaugų teikėjo kaltės, nuostoliai ar išlaidos išieškomi išskaičiuojant juos iš Paslaugų teikėjui mokėtinų sumų.
17.4. Sutartį nutraukus dėl Paslaugų teikėjo kaltės, be jam priklausančio atlyginimo už atliktas Paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
17.5. Sutartis gali būti nutraukta ir šioje Sutartyje nurodytais atvejais bei kitais Lietuvoje galiojančiais teisės aktų nustatytais atvejais ir tvarka.

18. Ginčų nagrinėjimo tvarka

18.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
18.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

19. Baigiamosios nuostatos

19.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
19.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
19.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
Sutartis yra sudaryta lietuvių kalba, elektroninėmis priemonėmis.
